25/04/2022 | Administración LocalMunicipal
Ordes
Publicidade nomeamento funcionario en prácticas

ASUNTO: PROCESO SELECTIVO UNITARIO PARA O INGRESO NO CORPO DE POLICÍA LOCAL, ESCALA BÁSICA, CATEGORÍA POLICÍA: NOMEAMENTO FUNCIONARIO EN PRÁCTICAS (OFERTA DE EMPREGO 2021. QUENDA LIBRE) EXPEDIENTE: 2022/G003/000447 Con data 22 de outubro de 2021 publicouse no DOG nº 204 a Orde do 5 de outubro de 2021, da Vicepresidencia Primeira e Consellería de Presidencia, Xustiza e Turismo, pola que se aproban as bases xerais reguladoras e se convoca o proceso selectivo unitario para o acceso e ingreso nos corpos da Policía Local de Galicia, escala básica, categoría de policía, quendas de acceso libre e concurso. Mediante Resolución do 11 de xaneiro de 2022, da Dirección Xeral da AGASP, modificouse o número de prazas de acceso libre incluídas no proceso selectivo convocado pola Orde do 5 de outubro de 2021 para o acceso e ingreso nos corpos da Policía Local de Galicia, escala básica, categoría de policía, quenda de acceso libre e concurso, quedando incluída neste proceso selectivo unha praza delegada polo Concello de Ordes, quenda libre, procedemento de selección oposición. Finalizadas as probas selectivas pola Academia Galega de Seguridade Pública (AGASP), con data 18/04/2022, comunicouse a persoa que tendo superado o proceso selectivo e unha vez celebrado o acto de elección de praza, foi designada para o Concello de Ordes. Visto que unha vez superadas as probas selectivas, o aspirante deberá aprobar un curso de formación na AGASP e superar un período de prácticas (Arts.35.2 e 36 da Lei 4/2007, de 20 de abril, no art.16 do Decreto 243/2008, do 16 de outubro, e Apartados 9.3 e 4 da Orde de 05/10/2022). Vista a certificación da Xefa do servizo de Coordinación, Planificación e Selección da Academia Galega de Seguridade Pública de cumprimento da persoa designada dos requisitos esixidos para o nomeamento como persoal funcionario en prácticas, escala básica, categoría de policía do Corpo da policía local do Concello de Ordes, conforme ao establecido na Lei 4/2007, do 20 de abril de coordinación de policías locais e normativa que a desenvolve. Visto que o aspirante que superou o proceso selectivo e ao que se lle adxudicou a praza (quenda libre) delegada polo Concello de Ordes, presentouse ante esta entidade local de conformidade co establecido no apartado 9.2 da Orde de 05/10/2022. Visto que o preceptivo curso selectivo comezará na AGASP o día 27/04/2022, ás 12:00 horas, e xa se procedeu á reserva no mesmo para o alumno da praza delegada polo Concello de Ordes. No uso das competencias atribuídas polo artigo 21.1. g) da Lei 7/1985, de 2 de abril, Reguladora das Bases de Réxime Local, RESOLVO: 1. Nomear funcionario en prácticas da Escala de Administración Especial, Subescala de Servizos Especiais, Clase Policía Local (Corpo Policía Local, Escala Básica, Categoría Policía): – CLAUDIA ROXANA NOHALES CIURDAREAN, con DNI núm.XXXXXXXXX.2. O nomeamento como funcionario en prácticas terá efectos do 27 de abril de 2022, data na que dará comezo o curso selectivo de formación teórico-práctico na AGASP.3. As retribucións a percibir como funcionarios en prácticas serán as estipuladas no art.2 do Real Decreto 456/1986, de 10 de febreiro, polo que se fixan as retribucións dos funcionarios en prácticas.4. Publicar a presente resolución no BOP. En Ordes, 19-04-2022 O Alcalde-Presidente O Secretario José Luis Martínez Sanjurjo Juan Luis González Iglesias